da en da nl ca da da de es da da da da da da da da da da da da en da de da da da en da en da en da en en da da da da nb es da da nb da de nb da da da da da da da da nb da da da nl da en da da es nl da
Danske øjenkirurger giver 259 blinde myanmarer synet tilbage | EuroEyes
4.7.2017 07:00:00 CEST | EuroEyes
Øjenkirurger og assistenter fra den danske øjenklinik EuroEyes brugte fem feriedage i foråret på at give svagtseende myanmarer synet tilbage. Hospitalet i Myanmar fortæller nu, at alle operationer er forløbet fejlfrit.
Jannik Boberg-Ans står sammen med sin kone, Gøril Boberg-Ans, bag organisationen Red Synet. Foto: PR.
I Myanmar kan det have fatale konsekvenser at være synsbesværet. Derfor rev kirurger og assistenter fra den danske øjenklinik EuroEyes fem dage ud af feriekalenderen for at give synsbesværede i en af de fattigste afkroge af verden synet tilbage. Operationsturen gik til det lille, buddhistiske hospital Mettashin i Taunggyi i Myanmar og resulterede i, at 259 myanmarer kan se på ny. De hjemvendte kirurger og assistenter i Danmark har netop hørt fra hospitalet i Myanmar, hvor de er i tæt kontakt med patienterne. De fortæller, at ingen af de opererede har oplevet efterfølgende komplikationer.
– I de fattigste dele af verden kan vores kompetencer ændre folks liv. Ved hjælp af korte indgreb, hvor vi fjerner uklare øjenlinser og skifter dem ud med klare kunstlinser, går patienterne fra et liv i næsten blindhed og dyb afhængighed af andre til en ny tilværelse med fuldt syn og selvstændighed. Det er en stor personlig glæde at kunne give til andre på den måde, fortæller Jannik Boberg-Ans, der til daglig er øjenkirurg ved øjenklinikken EuroEyes.
Når kirurger og personale møder ind om morgenen, snor køen af synsbesværede og pårørende sig i Taunggyisbakkede gader. Behovet er stort, og når arbejdsdagen er omme, har kirurgerne foretaget mellem 48 og 76 operationer. Men på trods af den knappe tid og de sparsomme ressourcer er der plads til at suge personlige beretninger og oplevelser til sig.
– En dag kommer en 79-årig mand ind. Han er blind på begge øjne og har ikke set de børnebørn, der skubber hans rullestol, i flere år. Tænder er der ikke mange af, men han smiler gerne, og da han er blevet opereret på begge øjne og igen kan se sine børnebørn, rejser han sig fra sin rullestol og nærmest springer som en 50-årig af glæde, fortæller Jannik Boberg-Ans og fortsætter:
– Næste dag er det en veluddannet skolelærerinde, der har måttet opgive sit job på grund af synsbesvær, som efterfølgende hopper og danser af glæde over, at hun har fået sit syn – og dermed muligheden for at arbejde – tilbage. Hun lover at invitere os hjem og fortælle alt om livet som skolelærer i Taunggyi, næste gang vi kommer til Myanmar.
Udover de faglige kompetencer, medicin og muligheden for en gratis operation medbragte holdet 350 briller, som EuroEyes’ patienter i Danmark ikke længere har brug for, der til stor begejstring fandt nye brugere i Myanmar.
På Red Synets hjemmeside kan man donere sine gamle briller eller et valgfrit beløb, der ubeskåret går til at dække rejseomkostninger, medicin og udstyr.
(+45) 20 73 15 24
Jannik Boberg-Ans står sammen med sin kone, Gøril Boberg-Ans, bag organisationen Red Synet. Foto: PR.
Udover muligheden for en gratis operation medbragte holdet 350 briller, som EuroEyes’ patienter i Danmark ikke længere har brug for. Foto: PR.
Den 79-årige mand er blind på begge øjne og har ikke set sine børnebørn i flere år. Da han er blevet opereret og kan se på ny, fyldes ansigtet med smil og latter. Foto: PR
Operationsturen gik til det lille, buddhistiske hospital Mettashin i Taunggyi i Myanmar. Foto: PR.
Download billede 1 i høj opløsning
Download billede 2 i høj opløsning
Download billede 3 i høj opløsning
Download billede 4 i høj opløsning
69 69 25 34http://www.euroeyes.dk
EuroEyes består af 23 klinikker i Danmark, Kina og Tyskland, som korrigerer synsfejl med linseudskiftning samt nyeste laserteknologi. Klinikkerne har behandlet over 300.000 patienter for alle grader af nærsynethed, langsynethed, bygningsfejl og grå stær. Desuden opereres stadig flere for alderssyn for at undgå brug af læsebriller. www.euroeyes.dk
Følg pressemeddelelser fra EuroEyes
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra EuroEyes
Guide: Hvilken øjenoperation er den rigtige for dig?16.8.2017 06:30:00 CEST | Pressemeddelelse
Øjenoperationer er populære som aldrig før, og udviklingen gennem de seneste årtier har givet briller og kontaktlinser kamp til stregen. Bliv klogere på, om en øjenoperation er noget for dig.
Øjenoperation gav kendt radiovært friheden igen10.5.2017 07:00:00 CEST | Pressemeddelelse
Mai-Britt Vingsøe gennemgik for nylig en operation, hvor hun fik udskiftet sine naturlige øjenlinser. Dagen efter operationen var hun tilbage som morgenvært på GO’NOVA med et nyt syn på livet.
Kendt radiovært fortæller om sine nye øjenlinser i Søborg21.4.2017 07:00:00 CEST | Pressemeddelelse
Når EuroEyes den 24. april holder en gratis infoaften på Gyngemose Parkvej i Søborg, kan alle interesserede få indblik i, hvordan de, ligesom radioværten Mai-Britt Vingsøe, kan blive fri for briller og kontaktlinser.
Forsvindende få bliver opereret i udlandet med offentlig støtte29.3.2017 06:30:00 CEST | Pressemeddelelse
Blot 80 danskere benyttede i 2015 muligheden for at springe ventelisten over og blive opereret i et andet EU-land med støtte fra det offentlige. Patientforening beskylder regionerne for manglende rådgivning.
Infoaften i Aalborg: Hør hvordan nye linser fornyede Kjelds og Kims livskvalitet6.3.2017 06:30:00 CET | Pressemeddelelse
Ved en gratis informationsaften i Aalborg den 8. marts deler kollegaerne Kjeld og Kim ud af deres erfaringer med linseudskiftningsoperationer. Med et trylleslag forsvandt et årelangt behov for briller og kontaktlinser.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022